text: Det bliver billigere at køre bil næste år
  26 december 2013 kl. 09.35
  Ifølge FDM bliver det fem procent billigere at være bilejer i 2014.
  Årsagen er blandt andet lavere brændstofpriser, biler der kører lidt længere på literen og et markant fald i forsikringspræmierne.
  Ifølge forbrugerorganisationen FDM bliver det godt fem procent billigere at holde bil næste år sammenlignet med i år.
  Det er især lavere priser på bilforsikring, der gør det billigere at være bilejer.
  - FDM har tidligere kritiseret forsikringsbranchen for at tage sig lidt for godt betalt for deres bilforsikringer. Derfor er det positivt, at branchen nu synes at have lyttet og kappet næsten en femtedel af prisen. Det er et markant fald, som selvfølgelig er med til at gøre det billigere at være bilejer i 2014, siger FDM's forbrugerøkonom Allan Skytte Christensen.
  